
EDITORIAL 

Ni us volen, ni us necessiten 


Un cop més ha arribat el circ electoral. Aquest cop ha comptat amb més mitjans que mai. L’espectacle, aquest 
cop, ha inclòs vídeos, DVD, preservatius i bufetades de diferents colors. 

Aquest cop, cap partit polític ha fet prevaler en la campanya institucional el dret a l’abstenció com en els 
anteriors comicis, i tot i així aquesta opció ha estat secundada pel 43,23% del cens electoral. Cal recordar que 
a més a més el sitema electoral exclou l'opinió de menors i de gran part dels migrants. 

El resultat és el mateix de fa uns anys quan, després d’un monopoli d’una vintena d’anys d’un mateix partit, 
tres partits s’ajuntaren per prendre el poder. Després d’aquest relleu res no va canviar gaireper a la gent 
del carrer. I ara, en una nova “festa de la democràcia”, es tornen a convocar les pobres víctimes d’aquest 
lamentable espectacle, on tots es consideren guanyadors encara que hagin perdut vots. Però, en el fons, tenim 
molt*s perdedores... Tot*s nosaltres, votants o no. 


La pretensió d’algunes de les institucions de “vendre la moto” d’una “participació ciutadana” ha estat contínua¬ 
ment posada en evidència. Aquestes suposades participacions populars portaren que la gent demanés majori¬ 
tàriament (en el cas de l’estatut regionalista) la legalització de la marihuana i la independència dels Països 
Catalans (peticions no recollides en aquest document) o plens públics d’ajuntaments acordonats per efectius 
policials. Així, mentre la gent surt al carrer a reclamar una vivenda digna o a participar de vagues com la de 
Mercadona, Seat, Estel-Telefónica, La Vanguardia, Domar i de treballadores de pista de l’Aeroport del Prat, els 
polítics debatien als mitjans sobre mil i una vanitats, fent oïdes sordes a totes aquestes peticions o protestes. 



Queda clar que, cada cop més, aquesta parafernàlia democràtica perd més legitimitat. S’ha aguditzat la indi¬ 
ferència de la població en general envers el sistema actual, i la fictícia representativitat està posada cada 
cop més en dubte, ja que la gent ja no coneix el resultat final d’allò que vota, perquè tot s’acaba decidint en 
salons tancats de prestigiosos hotels. La resposta pot ser la del treball que es fa des de determinades entitats 
com les assemblees locals, o les de Barri a les ciutats, que poden considerar-se exemples de treball col·lectiu 
que trenquen amb els antics models jeràrquics i caducs que ens dominen. Ara més que mai hem de demostrar 
que altres formes de funcionar són possibles. Cal crear i/o potenciar les estructures de contrapoder que des de 
l’assemblearisme i l’anticapitalisme pretenen crear xarxes alternatives, fins que es demostrin més eficaces que 
les actuals. 

La feina local té un marc reduït d’infiuència, però la unió de tots aquests esforços a escala global 
pot potser algun dia esdevenir una revolta que posi les coses al seu lloc. Podem ser, doncs, els 
embrions d’una nova societat i generar o mantenir espais alliberats de les lògiques capitalistes 
i mercantils avui en dia predominants. 


Cal pensar que el destí més profund de tot moviment anticapitalista i de les 
diferents iniciatives de rebel·lió no es juga només en l’àmbit local, ni tan sols 
a escala nacional, perquè si l’objectiu final es el de canviar el món, 
tota iniciativa i projecte ha de ser plantejat en cadascuna d’aquestes 
escales, és a dir, també en l’àmbit comarcal, nacional i global. 

Com pots encabir tots els teus somnis i 
esperançes en una butlleta cada quatre anys? 



ACTUAÜTA1 


tm ¥les encarant-se a l’especulació institucional 

El Centre Social Autogestionat Can Vies és un espai alliberat des 10 del maig de 1997 situat en el número 42 del 
carrer Jocs Florals de Sants, okupant un edifici que havia estat la seu social i sindical dels treballadors del metro. 
Aquest centre social ha estat fortament involucrat en el teixit social del barri, participant de l’Assemblea de Barri, 
així com de la Campanya pel Soterrament de les Vies i contra el Pla de l’Estació. 

Sants fa molts anys que viu dividit per un conjunt de vies, sis de trens i dues de metro. Fa molts any, un grup de veïns 
i veïnes van iniciar una campanya demanant el soterrament d’aquestes per poder-hi fer un passeig a sobre. Aquest 
soterrament ha esdevingut, de mans del ministeri de Foment i de l’Ajuntament de Barcelona, un calaix de formigó 
de fins a 14 metres d’alçada que, a més a més, enterra tot un grup d’edificis situats majoritàriament als carrers Jocs 
Florals i Burgos, entre els quals es troba el CSA Can Vies. 

L’empresa pública TMB, en què l’Ajuntament de Barcelona té un 51% de l’accionariat, ha interposat, com a propie¬ 
tària de l’immoble, una demanda amb la intenció de fer desaparèixer aquest espai veïnal públic per treure’n un 
rendiment econòmic i construir en el seu lloc habitatges de promoció privada. 

Un cop més, la mala gestió urbanística agreuja un problema com és el de la manca d’espais col·lectius autogestionats, 
així com d’habitatge digne. L’Ajuntament vol silenciar aquest centre social com van fer al setembre de 2002 amb el 
Tajo i a l’agost del 2004 amb l’Hamsa (actual macrosolar), com volen fer amb els migrants, els patinadors, les artistes 
gràfiques, les prostitutes i els veïns emprenyats amb la falta d’espais verds; volen fer invisible tot brot de resistència. 

Aturem la demanda de TMB, Can Vies es queda! 

Sovint ens parlen de la nostra història 
com d’una succesió de pobles envaint territoris buits. Fenicis, 
grecs, cartaginesos, romans, sueus, alans, vàndals, visigots, musul¬ 
mans. Segons la historiografia tradicional aquest llistat seria gai¬ 
rebé suficient per explicar-nos a nosaltres mateixos i la nostra 
cultura actual. 

Però realment es pot ser tant simplista? Es pot resumir la nostra 
història simplement com la d’uns pobles que s’han anat movent? 
Evidentment la resposta és que no. Els avenços en la moderna 
història genètica ens demostren que aquest suposat moviment de 
pobles mai no ha estat realment tan massiu. 

Realment tots aquests pobles d’alguna o altra manera han 
deixat empremta en la nostra cultura actual. Però què és el que 
ha anat produint aquesta evolució cultural si aquest moviment 
massiu de població no ha tingut lloc? Què fa que uns pobles 
abandonin els trets que els defineixen per asumir-ne d’altres? 
Què fa que els pobles autòctons adquireixin els trets culturals 
dels invasors? Per explicar això amb un exemple ben clar podem 
parlar del poble iber. 

Qui eren els ibers? Realment no podem parlar d’una unitat 
ètnica, lingüística i cultural ben definida, ja que la diversitat 
de pobles que s’engloben sota aquest nom és gran, així com 
el territori que ocupaven: la costa Mediterrània occidental des 
d’Andalusia fins al sud de l’actual Estat francès. 

Aquests pobles, plenament influenciats per les cultures medite¬ 
rrànies que circulaven abundantment amb el comerç va començar 
a formar una cultura nova. Així, a partir del segle V aC trobem 
un alfabet iber que va adoptar caràcters mediterranis per a 
les seves llengües. Desafortunadament no en podem saber gaire 
cosa, d’aquestes llengües iberes, ja que es poden transcriure i 
llegir, però encara no sabem els significants dels seus textos. El 
que sabem, doncs, dels ibers és a partir dels pobles que en certa 
mesura els van fer desaparèixer, en especial Roma. De fet fins i 
tot el mateix nom iber sembla ser d’origen grec, el nom que els 
grecs feien servir per designar les perifèries. 

Però en especial, del procés que volem parlar, és del de la 
romanització, que va començar a ser 
destacable cap a l’any 
1 00 aC amb l’abandó dels p 
ibers en alçada, els oppidum. 

Per explicar-ho amb més 
detall hem de tornar 


Inclosa plenament a la política mundial dels grans imperis 
arran de les guerres púniques, entre Cartago i Roma, la 
península va començar a viure l’entrada de grans exèrcits 
cartaginesos i romans. Aquests, aprofitant les divisions internes 
al món iber, jugaren amb els pobles i les elits locals amb un 
seguit d’aliances. 

Acabada la guerra. Roma ja no tindrà cap interès en man¬ 
tenir aliances amb els líders locals. Així doncs, els seus exèrcits 
esclafaren les revoltes que els diferents pobles ibers van anar 
protagonitzant. En especial ilergets, indiquets i altres pobles 
meridionals. 

Com dèiem, a l’inici tampoc era molt gran la presència 
d’itàlics a la Península, però la seva força militar i econòmica 
va fer que les classes dirigents iberes es romanitzessin amb 
ànsies d’obtenir poder i de poder seguir dintre dels amplis 
circuits comercials que oferia ésser ciutadà romà. Després 
d’aquests, foren la resta d’ibers. 

Realment, a Hispània no hi podem trobar gaire colònies 
romanes, sinó poblats ibers dotats d’estructures romanes però 
sense que s’hi traslladessin romans. Això, és clar, fou potenciat 
pels mateixos romans, que, per evitar possibles revoltes, obli¬ 
garen els ibers a enderrocar les muralles dels seus poblats. 
Assumides les estructures de poder de Roma, polític i econò¬ 
mic, tot fou qüestió de temps. Resumint, podríem veure com 
en el cas iberoromà, com en tants d’altres, l’imperi sempre 
ha provat d’uniformitzar les poblacions que hi habiten per 
facilitar el control sobre aquestes. Així doncs, a partir del 
73 dC es va donar la ciutadania llatina als pobladors 
d’Hispània, cedint certs drets, no tots, dels que gaudien els 
propis romans. 

Què va fer que pares ibers anomenessin els seus fills 
amb noms llatins? Doncs, evidentment, facilitar la integració 
d’aquests dins d’una estructura potent que esclafa o margina 
la diferència. Els sistemes ja els hem pogut veure i el control 
de les elits i l’esclafament de les revoltes; però encara amb 
més força pel control de l’economia i de les lleis imposant 
l’administració de l’imperi. 


uns anys enrere. 

LECTURES 


Wu Ming 6 

Article original: http://www.lisergia.net/interferencias/purgantepublicitario/yippies.html 

1. Ei, col·lega, on és el meu cotxe? 

L’l d’octubre, l’exestudiant graduat Jack Weinberg estava assegut tranquil·lament a la taula del 
Congrés d’Igualtat Racial. Dos policies del campus es van apropar a la taula. L’innocent d’en Jack, 
requerida la seva identificació, es va negar a mostrar-la. Els polis, fent el clàssic gest de l’autoritat, 
es van emprenyar. El van arrestar. El van ficar dins d’un cotxe. La veu es va córrer (amb perdó). 
Weinberg no va sortir del cotxe policial, i el cotxe tampoc es va moure durant 3ó hores. Va ser 
robat per uns 3.000 estudiants i va servir com a podi per a conferenciants. Una agradable discussió 
pública va tenir lloc fins que es van retira els càrrecs contra Weinberg. Una assegudas i cinc mesos 
després la universitat va acusar els estudiants que van organitzar aquesta mateixa asseguda. Que 
els culs de cents d’estudiants es posaren a terra i la seva conseqüent acció punitiva, com a càstig 
corporal sublimat, va desencadenar una protesta estudiantil i la presa de l’edifici d’administració 
del campus. 800 detinguts. 



Així es va conformar el Moviment Llibertat d’Expressió, Free Speech Movement (FSM). La universitat 
es va veure obligada a cedir i va acabar aixecant la prohibició sobre les activitats polítiques al 
campus. 


D’una de les branques del FSM més sanes i retorçades de riure, on es podrien penjar els sesudos 
ulleres-de-pasta halo d’esquerra adoctrinada i intel·ligent, van néixer els Yippies, un grup polític 
anomenat formalment com el Partit Internacional de la Joventut. L’acudit bilingüe era evident: entre 
la festa i el partit ens ho passàvem de conya i, com diria el periodista underground de torn, 
descol·loquem col·locats i contraculturalment a la societat nordamericana. Fruit d’aquella organit¬ 
zació groucho-marxista (New York Times pixit i dixit) van florir trastornats lluïdíssims com Abbie 
Hoffman i Jerry Rubin. 



2. “We are going to take the Pentàgon and turn it into an LSD factory” (Prendrem el Pentàgon i el 
convertirem en una fàbrica d’LSD) 

A l’octubre de 1 9Ó7, 75.000 opositors a la guerra de Vietnam es van mobilitzar a Washington. 
Mentre uns es preocupaven per un transcurs ordenat de l’acte (dins d’aquesta rutina processionària 
de les protestes), segons allò que van acordar amb el govern, uns altres van decidir expulsar el 
mateix diable del Pentàgon. I no només això, sinó que fins i tot van donar a conèixer les seves exor¬ 
cistes intencions en una roda de premsa. Nombrosos sants envoltarien el Pentàgon en un ritual sagrat 
d’exorcisme acompanyats per salms i espirituals percussions. 1.200 persones crearien un poderós 
anell que faria levitar el diabòlic edifici. La sortida de totes les energies malignes es constataria 
amb la mutació acolorida de l’edifici a una alçada determinada. En aquest moment s’acabaria la 
guerra del Vietnam. A gairebé tota la premsa nordamericana va aparèixer la visió del Pentàgon 
com a encarnació del mal. 

3. Pluja de bitllets 

Abans, el 24 d’agost de 1 9 67, els yippies van apa¬ 
rèixer somrient a la galeria de la Borsa de Nova York. 

Com si alliberessin coloms en un acte de solidaritat amb 
algun broker mort, van llençar grapats de bitllets (la 
majoria falsos) cap a on estaven els corredors, el quals 
grunyien. Davant d’aquest aiguat de coshfíow, la majo¬ 
ria va cessar en el seu argot de números i crits i va 
començar a ajupir-se per recollir els tollets de bitllets. 

Alguns brokers, com habitants d’un país amb sequera, 
van començar a barallar-se frenèticament per agafar 
els diners. Hoffman va assegurar estar intentant mos¬ 
trar que això és el que els agents del NYSE “ja estaven 
fent”. El NYSE, aleshores, va instal·lar barreres al “par¬ 
quet” per prevenir que desaprensius com aquests no 
tornessin a interferir en l’intercanvi monetari una altra 
vegada. 

COL·LABORACIONS 



Societat Valenciana de Psicologia 


Si ens parlen d’algú que no pot viure íntegrament en la seua llengua, segu¬ 
rament pensarem que es tracta d’un emigrant o d’un exiliat. Si ens diuen 
que aquesta persona viu al seu propi país, on ha nascut i s’ha criat, potser 
pensarem que es tracta d’algun país colonitzat, on no es respecten els drets 
humans. I, tanmateix, acceptem amb tota normalitat que els ciutadans cata¬ 
lanoparlants no podem exercir el dret a viure íntegrament en la nostra 
llengua, malgrat que vivim al nostre territori i que paguem les nostres contri¬ 
bucions igual com ho fan uns altres ciutadans dels estats espanyol o francès 
que, a diferència de nosaltres, poden viure en la seua llengua les 24 hores 
del dia. Aquesta situació afecta directament el benestar personal, en tant 
que atempta contra una necessitat bàsica com és la definició de la pròpia 
identitat. Les persones construeixen la seua identitat basant-se en les rela¬ 
cions que mantenen amb el seu entorn. Quan les característiques distintives 
del seu grup (com ara la llengua) són objecte de baixa consideració i fins i 
tot de rebuig en el seu entorn, els individus es veuen compel·lits a rebutjar 
qualitats que els són pròpies, cosa que els provoca un comprensible malestar 
que, sovint, desemboca en una certa dosis d’autoodi. 



La submissió lingüística, és a dir, la conducta sistemàtica d’abandonar l’ús 
de la llengua pròpia, per a parlar en la llengua imposada, és una pràctica 
força habitual entre els catalanoparlants. Moltes persones canvien de llen¬ 
gua en el moment en què l’interlocutor respon al seu bon dia amb un emfàtic 
“buenos días”; d’altres ho fan només en determinades situacions, però es cal¬ 
cula que més d’un 70% de la població catalanoparlant ho fa, en un moment 
o altre, al llarg d’un dia qualsevol. De vegades, aquesta submissió lingüística 
va acompanyada d’un discurs de supeditació que inclou l’acceptació d’una 
inferioritat de la nostra cultura respecte de l’espanyola o la francesa. No 
sempre, però, és així. La submissió lingüística també és habitual entre per¬ 
sones que no desitgen la substitució lingüística, ni la justifiquen. I tanmateix, 
tot sovint canvien a la llengua imposada, senzillament perquè han après a 
fer-ho així. Des de ben menuts hem après a parlar català amb catalanopar¬ 
lants, però no ens han ensenyat a fer-ho quan l’altre s’expressa en una altra 
llengua. Els nostres pares i mares, generalment, han practicat la submissió 
lingüística; a la televisió, és el que hem vist (i continuem veient). Per tant, 
ècom podríem comportar-nos d’una altra manera?. No cal dir que, si cada 
vegada que una persona ens parla en espanyol hem d’acabar canviant de 
llengua, resultarà més econòmic parlar d’entrada en eixa llengua; un feno¬ 
men, ja habitual en algunes ciutats, que amenaça d’estendre’s a tot el terri¬ 
tori, i enllestir així el procés de substitució engegat fa segles per la corona 
castellana. I més encara, amb aquesta actitud dificultem la integració de 
moltes persones que viuen entre nosaltres, fins i tot quan aquestes mostren 
el seu desig de parlar la nostra llengua. Així, sovint forcem aquestes perso¬ 
nes a esdevenir agents de la substitució lingüística, quan podrien ser -ben al 
contrari- uns elements molt i molt valuosos per al progrés i el benestar social 
del català. 



Per tal de canviar aquest procés en el nivell individual, podem analitzar 
aquesta conducta que anomenem submissió lingüística, i mirar d’establir les 
condicions necessàries per a modificar-la. No se’ns escapa que no és aquest 
l’únic nivell decisiu, i que, a l’hora de provocar canvis importants, les accions 
de caràcter social, legal i institucional hi són imprescindibles. Tampoc no 
hem d’oblidar, però, que són els parlants els qui s’enfronten a la situació 
comunicativa, i seleccionen la llengua que hi faran servir. Per tant, qualsevol 
intent d’augmentar la presència social del català, haurà d’abordar la tasca 
d’aconseguir que els catalanoparlants s’expressen en la seua llengua, també 
quan el seu interlocutor no ho fa, tot configurant el seu Espai Lingüístic Personal. 
Sabem que aquest concepte és una contradicció en sí mateix, perquè la llengua 
és (també) un instrument per a comunicar-se amb els altres, i per tant, l’espai 
que defineix no pot ésser personal, sinó interpersonal. De fet, en una comuni¬ 
tat sociolingüísticament normal, els parlants individuals no tenen cap necessitat 
de definir un espai personal. I tanmateix, en la nostra, històricament anormalit- 
zada, l’espai normal està ocupat per la llengua imposada, i així, cada persona 
catalanoparlant es veu obligada a fer un esforç personal, si és que pretén utili¬ 
tzar la seua llengua, perquè, per defecte, serà l’altra la que serà considerada 
com a llengua vehicular o normal. 

Hi ha qui opta per resoldre aquest problema tot renunciant a l’ús normal de 
la seua llengua (defecció), mentre que uns altres s’estimen més enfrontar-se al 
malestar sense abandonar-la (fidelitat). Cal dir, però, que els primers tampoc 
no queden lliures de malestar. La defecció és, en si mateixa, una conducta de 
submissió, i és difícil de creure que algú que se sotmet sistemàticament als seus 
interlocutors siga capaç de mantenir intacta la seua autoestima. Tot i que un 
ampli conjunt de prejudicis i creences (‘canviar de llengua és un gest de cor¬ 
tesia’; ‘aquesta altra també és la meua llengua’, ‘fa molt de temps que es 
parla castellà al nostre país’, etc...) els ajuden a acceptar la seua submissió, 
la seua incomoditat es manifesta ben clarament quan algun altre catalanopar¬ 
lant adopta una actitud insubmisa, i manté la llengua. Tot sovint, en aquestes 
ocasions, són els catalanoparlants submisos, els primers que expressen el seu 
malestar; i és freqüent que siguen més bel·ligerants (contra la seua pròpia llen¬ 
gua, és a dir, contra ells mateixos) que no els mateixos parlants de la llengua 
dominant. 



¥ 

D’altra banda, les persones que opten per la fidelitat s’enfronten a dificultats 
evidents. D’entrada, han de compensar el pes de l’educació rebuda i dels 
esmentats prejudicis i creences, per tal d’atrevir-se a fer servir la seua llengua 
regularment. A més, molt freqüentment, veuen qüestionada la seua actitud, per 
part dels interlocutors (des del clàssic “Haga el favor de hablarme en cris- 
tianol”, fins a l’aparentment més amable “Per què no parlem en espanyol, i així 
ho entenem tots?”). 

Per contra, les persones que mantenen la llengua també obtenen algunes 
recompenses relacionades amb l’autosatisfacció, que no estan a l’abast dels 
qui practiquen la submissió. Molts dels manuals d’autoajuda que proliferen al 
mercat editorial insisteixen que una actitud assertiva resulta essencial per tal 
d’assolir un nivell acceptable de benestar personal. I la conducta de mantenir 
la pròpia llengua és, en essència, una actitud assertiva que, a més a més, 
ens proporciona l’oportunitat de sentir que, d’una manera consistent i quoti¬ 
diana, estem fent alguna cosa pel nostre país i, en conseqüència, per nosaltres 
mateixos. 






AnarCATsiïtúicaiista 

(David Siurana) 




Les etiquetes no són bones, sobretot perquè són 
sempre incompletes i sovint inexactes. Poden servir, 
però, per simplificar com pensa o com actua una 
veïna, una familiar o un amic nostre. Amb la cons¬ 
ciència tranquil·la perquè n’he utilitzat una per 
autodefinir-me, faig un petit exercici biogràfic. 
Des de fa un parell de mesos (i fins ara no ho 
havia dit a ningú) m’autoanomeno “anarCATsindi- 
calista”. 


Estic a punt de fer 40 anys, si el cos aguanta, i des 
dels 1 2, quan vaig relacionar-me amb grups eco¬ 
logistes i antimilitaristes, fins ara m’he enquadrat 
en l’esquerra independentista tot i fer-me fere¬ 
dat les falç-i-martells que m’envoltaven, i final¬ 
ment, a la darrera dècada, m’he emmarcat en 
un impur grup de treballadors/es que es reclama 
de l’essència anarcosindicalista tot i que la ferum 
soviètica espanta en segons quines comarques. 
El cas és que en haver llegit Vargas-Golarons i 
el col·lectiu Ikària, després de surar amb l’Enric 
Casassas i el Gerard Horta, i en haver-me après 
les pintades amb esprai davant del meu institut 
als anys 80 que deien “Per la companyOnia uni¬ 
versal de les nacions lliures” i “La relació ha 
d’existir” , la primera i la segona amb la A encer¬ 
clada i, només l’última, també amb estelada al 
costat del símbol àcrata..., jo en veu baixa i a la 
gent més propera li deia que era anarcoindepen- 
dentista. 

Aquestes confessions m’han portat sempre males 
cares per part d’uns i altres, fins al punt que ja fa 
anys que vaig decidir potenciar per separat els 
meus dos 50%. Quan estic amb la gent dels balls 
populars o del Barça “sóc independentista”, que 
no és mentida. Quan estic amb els del col·lectiu 
llibertari no tinc res a veure “amb els naciona¬ 
listes”, que també és cert. Tornant al principi: la 
imperfecta etiqueta que trobo ara em fa el pes. 
Com que estic en un sindicat on cal fer molt encara 
perquè es respecti la llengua i la cultura dels 
Països Catalans, però en qüestions socials i ideo¬ 
lògiques estem en bona sintonia, sóc anarCATsin- 
dicalista amb ganes d’avançar perquè, com deia 
una pancarta que em va agradar molt, cap Esta¬ 
tut ens farà lliures!! 

BASES I Certamen 
“Rosa dels Vents” 

1Temàtica: Els relats, amb independència del seu estil 
i també del seu argument, han de contenir alguna denún¬ 
cia, crítica, reflexió, etc, és a dir, han de promoure els 
valors anarquistes. 

2. - Idioma: Només s’acceptaran relats en català. El 
Col·lectiu Negres Tempestes, amb aquest certamen, vol 
promoure l’ús del català, per tant, i com és lògic, no es 
jutjaran els contes pel nombre de faltes ortogràfiques. La 
idea és animar a fer servir el català deixant enrere els 
complexos. 

3. - Originalitat de l’obra: Els relats poden no ser inèdits 
encara que ens agradaria que sí ho fossin, ja que també 
intentem promoure la creativitat. 

4. - Extensió màxima: L’extensió màxima dels relats haurà 
d’ésser d’uns 3 fulls. 

5. - Termini de lliurament: Els relats es podran presentar 
fins al 1 d’abril de 2007 

6. - Les obres s’enviaran per correu electrònic a l’adreça: 
anarcontes(arroba)gmail.com 

En cas de no poder-ho fer correu electònic també els 
podreu enviar a l’adreça: 

Col·lectiu Negres Tempestes. C/Jocs Florals 42, Sants (Bar¬ 
celona) 08014 

7. - Premi: La intenció del Col·lectiu Negres Tempestes no 
és afavorir la competitivitat. Per tant, el premi consistirà 
en l’enviament a l’autor d’un exemplar del llibre que reco¬ 
llirà tots els relats rebuts que s’ajustin a aquestes bases. 

8. - Publicació: El Col·lectiu Negres Tempestes publicarà el 
llibre en funció de les seves possibilitats. La publicació con¬ 
sistirà en un pròleg seguit dels relats rebuts que s’ajustin a 
les bases del certamen. 

9. - Drets: L’autor no perdrà els drets sobre el relat, però 
no podrà exigir el pagament de drets d’autor, ni de qual¬ 
sevol altre mena d’impost o gravamen en les edicions que 
realitzi el Col·lectiu. 

10. - Distribució: El llibre resultant serà distribuït pel 
Col·lectiu Negres Tempestes i per les entitats, llibreries i 
distribuïdors que el Col·lectiu consideri oportú. 


de Contes Anti-autoritaris 






- 14/1 /200 7, Dg, a partir de les 1 9:00 
Socialitza la teva Panera. 

- 4 / 2/200 7 - Dg, a partir de les 1 9:00 

Passi del documental “Con la bombona a cues- 
tas”. A continuació, taula rodona amb els reali¬ 
tzadors del documental (Elena Marí i Iban del 
Campo). Amb el google podeu trobar la sinopsis 
del docu, per si cal. 

- Fins a l’l d’abril: 

Certamen de Contes Anti-autoritaris “La Rosa 
dels Vents” (les bases estan aqui sobre)/ 

Des de la publicació del número 1 d’aquesta revista, el col·lectiu Negres Tempestes ha 
participat en l’organització del Bloc Negre de la manifestació de l’l 1 de Setembre 
amb altres col·lectius i individualitats. Per a l’ocasió, van publicar un número especial de 
La Rosa dels Vents amb l’article “Anarco... quèeee?”, que podeu trobar a la web del 
col·lectiu. 

Durant el mes d’octubre han posat el seu gra de sorra per denunciar la manipulació 
històrica de la pel·lícula Salvador al col·laborar en la realització de la roda de premsa 
i el col·loqui que van donar exmembres del MIL i en el qual van presentar el manifest 
“Salvador, una mortalla de luxe per a un producte de misèria”. 

Han mantingut el suport als i les vaguistes de Mercadona: el passat 3 de novembre van 
organitzar juntament amb la CNT-AIT (Barcelona) una cercavila pels carrers de Sants i 
una festa a Can Vies per obtenir fons per a la caixa de resistència. 

També han organitzat la xerrada sobre la la Trobada Internacional d’anarquistes i 
llibertaris que lluiten per l’alliberament nacional i social dels pobles oprimits i no reco¬ 
neguts. El ponent, Miquel-Dídac Pinyero, de la F.A-C.C (Federació Anarco-Comunista de 
Catalunya), ens va explicar aquesta trobada, que es va dur a terme a Guasila (Sar¬ 
denya) el mes de desembre de 1 985 i que va contar amb la presència de col·lectius 
i individualitats de Sicília, Països Catalans, Itàlia, Alemanya, Andalusia i Palestina, i 
l’adhesió de col·lectius de Colòmbia, Argentina, Països Catalans, Occitània, Còrsega, Sar¬ 
denya, Itàlia i exiliats dels Països de l’Est. 

Durant una de les kafetes que organitzen a Can Vies, van passar el documental èPor 
qué dixamos o nuestro lugar ?, que tracta sobre la desruralització del Vall de la Solana 
(Aragó). 

Conjuntament amb l’Ateneu Llibertari del Besòs van organitzar una jornada de debat 
titulada “Anarquisme i Alliberament Nacional”, que es va dur a terme a la seu d’aquest 
ateneu. La jornada es va completar amb un sopar vegà i el passi de la pel·lícula El Viento 
que agita la cebada. 

Una altra activitat que han engegat és el “1 r Certamen de Contes La Rosa dels Vents” 
amb el qual pretenen “donar corda” al català dins dels moviments anarquistes i lliberta¬ 
ris i també, per què no, fomentar la creati¬ 
vitat literària. 

Per la seva banda, Catarko va organitzar 
amb el GEPCA (Grup Pratenc d’Estudis 
Contra l’Amnèsia Història), la CNT-AIT i el 
KOP Alta Tensió unes jornades llibertàries 
del 19 al 23 de juliol. Cal esmentar espe¬ 
cialment la xerrada a càrrec de Ferran 
Aisa sobre l’arrelament, la cultura i l’acció 
de l’anarquisme a Catalunya i La Ruta de 
l’Anarquisme que va recórrer els llocs més 
emblemàtics de la revolució i l’anarquisme 
pratenc. La ruta va acabar amb una emotiva 
ofrena floral als revolucionaris i revolucio¬ 
nàries assasinats i represaliats, i la inagura- 
ció de la plaça del 1 9 de Juliol de 1 936. 

Catarko també va participar en 
l’organització del Bloc Negre de la manifes¬ 
tació de l’l 1 de Setembre 

ARRIBA EL NOU 





Nous episodis amb desallotjaments abusius, 
casos de mobbing, destrucció del territori, 
especulació immobiliària... 

Els nostres herois seguiran lluitant per cons¬ 
truir un món d’alt standing per a ells, on tot 
estigui sota el seu control. 

Aconseguiran els malvats okupes o antisis- 
tema violents, i la perversa ciutadania amb les 
seves malignes associacions de veïns, derruir 
els magnífics plans del nostre gran Especula- 
tor?? 

Cada dia de la setmana, 24 hores 
d’emissió continuada; qualsevol moment és bo 
per gaudir d’un desallotjament d’en Dectacu- 
bitus o un enderroc d’en Pedro la Rocallaü 



Gràcies a la nova Conselleria de l’Interior, ara podran gaudir d’ecohòsties amb ecoporres sostenibles. A què 
esperes per provar-les??? Vota ICV-EUIA o l’esquerra que s’autoproclama intel·ligent, la resta són “tontus” 








